《贫居自述 其十一》
明代·李孔修

穷经空自老儒林，抚节长歌足赏音。怀抱容开诗酒兴，坚贞检赏圣贤心。

砚田不比心田阔，学海无如欲海深。事不扰人人自扰，百年身世几浮沉。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。